CELEX: 22011D0132
Language: sl
Date: 2011-12-02 00:00:00
Title: Sklep Skupnega odbora EGP št. 132/2011 z dne 2. decembra 2011 o spremembi Priloge II (Tehnični predpisi, standardi, preskušanje in certificiranje) in Priloge XX (Okolje) k Sporazumu EGP

15.3.2012   
            
            
               SL
            
            
               Uradni list Evropske unije
            
            
               L 76/16
            
         SKLEP SKUPNEGA ODBORA EGP
   št. 132/2011
   z dne 2. decembra 2011
   o spremembi Priloge II (Tehnični predpisi, standardi, preskušanje in certificiranje) in Priloge XX (Okolje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 27/2010 z dne 12. marca 2010 (1).
            
         
               (2)
            
            
               Priloga XX k Sporazumu je bila spremenjena s Sklepom Skupnega odbora EGP št. 122/2011 z dne 21. oktobra 2011 (2).
            
         
               (3)
            
            
               Sklep Komisije 2010/681/EU z dne 9. novembra 2010 o vprašalniku za poročila držav članic o izvajanju Direktive Sveta 1999/13/ES o omejevanju emisij hlapnih organskih spojin zaradi uporabe organskih topil v nekaterih dejavnostih in obratih v obdobju 2011–2013 (3) je treba vključiti v Sporazum.
            
         
               (4)
            
            
               Odločbo Komisije 2010/693/EU z dne 22. julija 2010 o uvedbi enotne oblike za drugo poročilo držav članic o izvajanju Direktive 2004/42/ES Evropskega parlamenta in Sveta o omejevanju emisij hlapnih organskih spojin (4) je treba vključiti v Sporazum –
            
         SPREJEL NASLEDNJI SKLEP:
   Člen 1
   Za točko 9a (Odločba Komisije 2007/205/ES) v poglavju XVII Priloge II k Sporazumu se vstavi naslednja točka:
   
               „9aa.
            
            
               
                  32010 D 0693: Odločba Komisije 2010/693/EU z dne 22. julija 2010 o uvedbi enotne oblike za drugo poročilo držav članic o izvajanju Direktive 2004/42/ES Evropskega parlamenta in Sveta o omejevanju emisij hlapnih organskih spojin (UL L 301, 18.11.2010, str. 4).“
            
         Člen 2
   Za točko 21abd (Odločba Komisije 2007/531/ES) Priloge XX k Sporazumu se vstavi naslednja točka:
   
               „21abe.
            
            
               
                  32010 D 0681: Sklep Komisije 2010/681/EU z dne 9. novembra 2010 o vprašalniku za poročila držav članic o izvajanju Direktive Sveta 1999/13/ES o omejevanju emisij hlapnih organskih spojin zaradi uporabe organskih topil v nekaterih dejavnostih in obratih v obdobju 2011–2013 (UL L 292, 10.11.2010, str. 65).“
            
         Člen 3
   Besedili Sklepa 2010/681/EU in Odločbe 2010/693/EU v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 4
   Ta sklep začne veljati 3. decembra 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 2. decembra 2011
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 143, 10.6.2010, str. 20.
   
      (2)  UL L 341, 22.12.2011, str. 87.
   
      (3)  UL L 292, 10.11.2010, str. 65.
   
      (4)  UL L 301, 18.11.2010, str. 4.
   
      (5)  Navedena ni nobena ustavna zahteva.